Det var ikke nogen god debut for Michael Beauchamp, da han blev udvist allerede efter 18 minutter i den rød/hvide trøje. Desværre viste den debut at blive ret sigende for karrieren. Skader og karantæner har på skift holdt den australske landsholdsspiller på sidelinjen. Seneste nedtur var da Beauchamp måtte se sin plads i midterforsvaret gå til den unge Lasse Nielsen, og det er derfor tydeligt, at fremtiden ikke ligger i AaB. Lynge Jacobsen bekræfter overfor nordjyske.dk, at klubben ikke vil stå i vejen for et klubskifte. Han understreger dog, at der ikke er tale om en fyring, og at Beauchamp er velkommen i klubben efter sommerpausen.

Opsummering:
AaBs uheldige, australske midterforsvarer opfordres af til at undersøge markedet for andre klubber